LEO เลื่อนแผนเพิ่มทุนบ.ย่อยเมียนมา หลังการเมืองยังไม่สงบ
LEO เลื่อนแผนเพิ่มทุน “ลีโอ เมียนมาร์ โลจิสติกส์” ซึ่งเป็นบริษัทย่อยในเมียนมา หลังสถานการณ์การเมืองยังไม่สงบ
LEO เลื่อนแผนเพิ่มทุน “ลีโอ เมียนมาร์ โลจิสติกส์” ซึ่งเป็นบริษัทย่อยในเมียนมา หลังสถานการณ์การเมืองยังไม่สงบ
29 มิ.ย. 2564

บริษัท ลีโอ โกลบอล โลจิสติกส์ จำกัด (มหาชน) หรือ LEO เปิดเผยว่า ตามที่บริษัทแจ้งการเพิ่มทุนจดทะเบียนในบริษัท ลีโอ เมียนมาร์ โลจิสติกส์ จำกัด (LML) โดยจะดำเนินการเพิ่มทุนจดทะเบียนให้แล้วเสร็จภายในเดือน มิ.ย.64 นั้น เนื่องด้วยสถานการณ์รัฐประหารในประเทศเมียนมาและการประท้วงที่มีความรุนแรงตั้งแต่เดือน ก.พ.และยังไม่สงบ โดยเฉพาะเมืองหลักย่างกุ้ง หน่วยงานราชการและธุรกิจต่างๆ ยังไม่สามารถดำเนินการธุรกรรมตามปกติได้ รวมถึงธนาคารในประเทศเมียนมาถูกระงับวงเงินในการเบิกจ่ายจากภาครัฐบาล
ดังนั้นทางบริษัทจึงต้องเลื่อนการเพิ่มทุนจดทะเบียนออกไปจนกว่าสถานการณ์จะกลับสู่สภาวะปกติ ทั้งนี้ การยังไม่ได้เพิ่มทุนของทาง LML จะไม่ส่งผลกระทบต่อการดำเนินธุรกิจแต่อย่างใด ทาง LML ยังมีเงินทุนหมุนเวียนที่เพียงพอต่อการดำเนินธุรกิจประจำวัน และได้รับการสนับสนุนจากทางบริษัทให้สามารถทำงานและบริการลูกค้าได้อย่างปกติ